นายแบงก์มองประเทศ ต้องแก้ปัญหาเหลื่อมล้ำ
มีข้อคิดเห็นของคนรวย (มาก) คนหนึ่งของประเทศไทย ที่พูดถึงคนจนและพูดถึงการกระจายความรวย หรือความมั่งคั่งของประเทศไปสู่คนจนได้อย่างประทับใจผม จนต้องตัดข่าวเก็บไว้ และหยิบมาเขียนถึงในวันนี้,คุณ บัณฑูร ล่ำซำ ประธานกรรมการธนาคารกสิกรไทย นั่นแหละครับ ให้สัมภาษณ์ถึงภาพรวมทางเศรษฐกิจและสถานการณ์การเมืองไทยเอาไว้ระหว่างเดินทางไปเปิดธนาคารกสิกรไทย (ประเทศจีน) ที่เมืองเซินเจิ้น เมื่อปลายสัปดาห์ที่ผ่านมา,คุณปั้นบอกกับนักข่าวว่า ภาพรวมเศรษฐกิจไทยมีสัญญาณดีขึ้น มีชีวิตชีวามากขึ้น ตัวเลขต่างๆก็ดูดีขึ้น,แต่จะต้องติดตามว่าการเติบโตกระจายตัวหรือไม่ หรือกระจุกแค่บางกลุ่มถ้าเศรษฐกิจโตไม่กระจายตัว คนรวยแล้วรวยอีก แต่ข้างล่างไม่มีกินเหมือนเดิม พืชผลขายไม่ได้ ราคาก็คืนความสุขไม่ได้,การกระจายความมั่งคั่งเป็นโจทย์ที่ทุกประเทศต้องทำ ไม่ใช่เศรษฐกิจโตแต่กระจุกอยู่ข้างบน แล้วข้างล่างฟีบ มีหนี้สินในธุรกิจขนาดกลาง ขนาดย่อม (เอสเอ็มอี) และหนี้ส่วนบุคคล,ถ้าหนี้เสียเยอะ ต่อให้ประเทศไทยประกาศว่ามีการเติบโต แต่ก็ไม่สามารถกระจายความมั่งคั่งซึ่งเป็นโจทย์สำคัญอย่างยิ่งในตอนนี้,จะทิ้งให้คนจำนวนมากจนอยู่ข้างล่างเป็นไปไม่ได้ ใครก็ตามที่รับมาเป็นรัฐบาล ซึ่งก็เห็นอยากจะเป็นกันนัก ก็ต้องรับโจทย์นี้ไปทำ ถ้าทำไม่เป็น อย่ามารับการเลือกตั้งเลย,ครับ ข้างต้นนี้ก็คือคำพูดคำจาบางส่วนในการให้สัมภาษณ์ของคุณ บัณฑูร ล่ำซำ ซึ่งผมขออนุญาตคัดลอกมาให้อ่านพอสังเขป,สมัยก่อนคนที่พูดถึงปัญหาความเหลื่อมล้ำของรายได้ พูดถึงปัญหาเศรษฐกิจโต แต่กระจุกอยู่ในมือคนรวย ไม่กระจายไปถึงคนจน มักจะถูกมองว่าเป็นฝ่ายซ้ายของสังคม,คนพูดส่วนใหญ่จึงเป็นคนจนเสียเอง ที่มองสังคมอย่างเจ็บปวด เพราะถูกเอารัดเอาเปรียบมาตลอด,หรือไม่ก็เป็นนักวิชาการ ครูบาอาจารย์ ที่มองเห็นปัญหาและตระหนักด้วยว่า ถ้าไม่แก้ปัญหา ประเทศไทยจะไปข้างหน้าได้ยาก,แต่คนพูดล่าสุดนี้เป็นคนรวยเต็มตัว จึงน่าจะเป็นคนรวยเพียงไม่กี่คนในประเทศนี้ ที่ทราบว่าแก่นปัญหาของประเทศคืออะไร และกล้าพูดออกมาอย่างเต็มปากว่าจะต้องกระจาย ความรวย ให้ทั่วถึง,คุณบัณฑูรให้สัมภาษณ์ด้วยว่า ไม่ได้พูดลอยๆ หรือตั้งโจทย์ลอยๆ แต่ได้เสนอแนะวิธีแก้ปัญหาเอาไว้ด้วยผ่านแผนปฏิรูปประเทศ ที่คุณบัณฑูรร่วมเป็นกรรมการอยู่ด้วยในชุดปฏิรูปการบริหารราชการแผ่นดิน,ก็ไม่รู้ว่าเสนอไป รัฐจะเอาด้วยหรือไม่ เพราะข้อเสนอเป็นการผ่าอำนาจของระบบราชการไทย ซึ่งเป็นโจทย์ที่ยากมาก แต่ถ้าไม่กล้าปฏิรูป ไม่กล้าหักโครงสร้างอย่างเดิมๆ จะมาเป็นรัฐบาลทำไม? คุณบัณฑูรกล่าวตอนหนึ่ง,เรารู้กันมานานแล้วว่า ปัญหาเรื่อง รวยกระจุก จนกระจาย เป็นปัญหาใหญ่ของประเทศ และเขียนไว้ในแผนพัฒนาประเทศมาทุกฉบับว่าจะต้องแก้ปัญหาเรื่องนี้,แต่ยิ่งเขียนแผน และความจริงก็มีการปฏิบัติตามแผนด้วยเช่นกันลงท้ายปัญหากลับหนักหนาขึ้นกว่าเก่า,อาจเป็นไปได้ที่ข้อเสนอในอดีตมาจาก ข้าราชการวิชาการ หรือบูโรแครต จึงหนีไม่พ้นที่จะต้องปฏิบัติอยู่ในกรอบกติกา หรือในกฎระเบียบของทางราชการ,ก็ลองดูครับว่าข้อเสนอใหม่ที่คุณบัณฑูรบอกนักข่าวว่าจะต้องมีการผ่าตัดระบบราชการอย่างใหญ่หลวงด้วยจะเป็นอย่างไร จะแก้ปัญหาเหลื่อมล้ำของประเทศไทยได้หรือไม่?,ระหว่างที่รอๆกันอยู่นี้ ผมขออนุญาตขอบคุณคุณบัณฑูรที่กล้าพูดถึงปัญหาหลักของประเทศอย่างตรงไปตรงมา,ใครก็ตามที่จะมาเป็นรัฐบาล หลังการเลือกตั้งที่จะมาถึง จึงควรจะรับฟังไว้และจะต้องหาทางแก้ปัญหาในเรื่องนี้ให้สำเร็จ,ไม่ว่าจะเป็นรัฐบาลที่มาจากพรรคการเมืองแล้วได้รับการเลือกตั้งโดยตรง หรือรัฐบาลที่ไม่ใช่พรรคการเมือง แต่จะได้เป็นรัฐบาลเพราะรัฐธรรมนูญ+บทเฉพาะกาลปูพื้นไว้ก็เถอะน่า,ถ้าไม่คิดแก้ปัญหานี้ หรือแก้ไม่เป็นละก็ ผมเห็นด้วยกับคุณบัณฑูรครับว่าอย่าขันอาสามาเป็นรัฐบาลเลย.,ซูม
คุณ บัณฑูร ล่ำซำ ประธานกรรมการธนาคารกสิกรไทย นั่นแหละครับ ให้สัมภาษณ์ถึงภาพรวมทางเศรษฐกิจและสถานการณ์การเมืองไทยเอาไว้ระหว่างเดินทางไปเปิดธนาคารกสิกรไทย (ประเทศจีน) ที่เมืองเซินเจิ้น เมื่อปลายสัปดาห์ที่ผ่านมา
ความเหลื่อมล้ำ,คนจน,กระตุ้นเศรษฐกิจ,เหะหะพาที,ซูม